भाजपा शहर-देहात ने किया शहर में प्रदर्शन; राज्यपाल के नाम ज्ञापन सौंपा
भारतीय जनता युवा मोर्चा के अजमेर में मंगलवार को महाघेराव प्रदर्शन के दौरान कार्यकर्ताओं पर लाठीचार्ज किए घटना को लेकर भाजपा उदयपुर शहर व देहात ने निंदा की। साथ ही प्रदर्शन करते हुए सरकार के खिलाफ नारेबाजी भी की
भारतीय जनता युवा मोर्चा के अजमेर में मंगलवार को महा घेराव प्रदर्शन के दौरान कार्यकर्ताओं पर लाठीचार्ज की घटना को लेकर भाजपा उदयपुर शहर व देहात ने प्रदर्शन किया। इसमें राज्यपाल के नाम जिला कलेक्टर को ज्ञापन भी दिया गया।
भारतीय जनता पार्टी शहर जिला महामंत्री डॉ किरण जैन के नेतृत्व में पार्टी के वरिष्ठ पदाधिकारियों और कार्यकर्ताओं ने नारेबाजी कर प्रदर्शन किया। जैन ने कहा कि लाठियां बरसाना निंदनीय है, इससे राजस्थान सरकार का असली चेहरा आज फिर सबके सामने आया है।
भाजपा नेता प्रमोद सामर ने कहा कि कार्यकर्ताओं पर लाठीचार्ज के बाद सरकार की उल्टी गिनती शुरू हो गई है। इस अवसर पर पूर्व महापौर रजनी डांगी, जिला उपाध्यक्ष तख्तसिंह शक्तावत, पूर्व जिलाध्यक्ष दिनेश भट्ट, किरण तातेड ने भी संबोधित किया।
इस प्रदर्शन में उप महापौर पारस सिंघवी, ओबीसी मोर्चा प्रदेश उपाध्यक्ष जगदीश शर्मा, आपदा एवं सहयोग विभाग के प्रदेश संयोजक डा जिनेन्द्र जैन शास्त्री, विधि प्रकोष्ठ प्रदेश संयोजक प्रवीण खंडेलवाल,उप प्रधान प्रताप सिंह राठौड़, पूर्व जिला प्रमुख शांतिलाल मेघवाल, पूर्व मंडल अध्यक्ष देवनारायण धाबाई, जिला उपाध्यक्ष अतुल चंडालिया, डॉ शिल्पा पामेचा और भंवर सालवी उपस्थित रहे।
इधर, कोर्ट चौराहा स्थित बाबा साहेब अंबेडकर की प्रतिमा के समक्ष भाजपा देहात जिलाध्यक्ष डा चंद्रगुप्त सिंह चौहान के नेतृत्व में भाजपा कार्यकर्ताओ ने काली पट्टी बांध प्रदर्शन किया। जिलाध्यक्ष चौहान ने कहा कि सरकार अपनी विफलताओं के साथ जनता की आवाज को दबाना चाहती है।